Il-Labour għamlu sew u ħarġu kontra l-ACTA. Dan juri li għandhom ruħ soċjali ferm akbar mill-PN bħalissa. Lil hinn mill-effett ta' l-ACTA (Anti-Counterfeiting Trade Agreement) fuq l-Internet u l-Propjeta' Intellettwali, l-effett tagħha fuq l-access għal medicini rħas u nteressi pubblici oħra ma ngħatax l-istess importanza u dan għandu relevanza kbira għall-pajjiżna fejn il-medicini jinbiegħu bi preżżijiet għoljin ħafna, tant li waslu biex anke l-gvern jieħu ażżjoni kontra s-suq ħieles u jraħħas xi preżżijiet ta' medicini. Mhemmx dubju li l-ACTA kienet negożjata bi process sigriet li normalment jigri f'każijiet ta' trattati bilaterali dwar tariffi fuq prodotti li jissalvagwardjaw grupp żgħir ta' interessi kummercjali. Prova ta' dan kien il-fatt il-post u l-ħin tan-negozjati kienu miżmuma mill-pubbliku sa ftit sigħat qabel bdew. Li jintużaw processi sigrieti biex jinħolqu ligijiet li jista' jkollhom impatt fuq is-saħħa tac-cittadin, jistgħu jmorru kontra d-Drittijiet tal-Bniedem. Dawn jgħiduh bic-car l-ligijiet li għandhom x'jaqsmu mas-saħħa li jsostnu li għandhom ikun hemm partecipażżjoni mill-pubbliku u esperti fis-sahha. Dan jiehu mportanza akbar fit-tmexxija 'l quddiem ta' l-istandards teknici internażżjonali li jirristringu r-regulazzjoni ta' materja li n-negozjaturi ftit jifhmu fih u li l-industrija għandhom interessi fih li jmur kontra l-bżonnijiet tal-konsumatur u s-saħħa pubblika. l-mod sigriet li bih qed tigi negożjata l-ACTA saħansitra tmur kontra n-normi tal-Parlament Ewropew, tant li f'Marżu tal-2010 Rizoluzzjoni Parlamentari ta' l-EU għamlet disa' talbiet għat-trasparenza u processi miftuħa li ma' tawx kashom. Mhux ta' b'xejn li diversi agenziji tal-karita Internazzjonali bhal Oxfam u Cancer Research qed jibżgħu ħafna minn dan it-trattat. Huma qed isostnu li kumpaniji li jipproducu medicini generici (rħas) għall-fqar jistgħu jkunu suġġetti għall-persekuzjoni kriminali u jkollhom il-medicini tagħhom konfiskati fuq ordni ta' kumpaniji kbar tal-farmacewtika skond trattati bħall-ACTA li ġie mbuttat minn gruppi żgħir ta' pajjiżi sinjuri bħas-Stati Uniti, l-Unjoni Ewropeja, il-Kanada, il-Ġappun, l-Awstralja u New Zealand; li lkoll irrifjutaw li jippublikaw id- draft agreement għall-iskrutinju tal-pubbliku u ta' kumpaniji li se jintlaqtu. Il-kritika bla sens ta' Dr. Simon Busuttil li ħrug tal-Partit Laburista kontra l-ACTA tista' tipperikola x-xogħol hija ntenzjonata biex taħbi l-fatt li Simon Busuttil flimkien ma' David Casa jew għagglu biex jiffirmaw it-trattat jew kellhom struzzjonijiet stretti biex jagħmlu dan, u bħas-sltu ħasbu li kulħadd ċuċ u ma jindunax. Bil-votażżjoni tagħhom mhux vera li se jipproteġu l-impjiegi għaliex jista' jfisser li ħafna kumpaniji żgħar li jipproducu l-medicini generici f'pajjiżi bhall-Grecja u Cipru jgħalqu. Mhemmx dubju li bil-votażżjoni ta' Busuttil u Casa, il-PN għażel li jipprotegi l-interessi tal-kumpaniji l-kbar tal-farmacewtika bħalma f'Malta dejjem jipproteġi l-interessi ta' kuntratturi kbar bħac-Ċaqnu u Żaren Vassallo! Il-mijiet t'eluf kbar ta' nies li qed jipprotestaw kontra l-ACTA, il-protesti vokali f'pajjiżna tant li anke l-fergħa żagħżugħa tal-PN, l-MŻPN se jingħaqdu mal-protesta li se ssir f'Malta (biex taraw kemm Busuttil u Casa kienu qed jippreżentaw l-interessi ta' kulħadd); u n-nuqqas ta' qbil tal-Polonja u l-Ġermanja mat-trattat turi li ħafna nies ma jharsux lejn l-ACTA kif iħarsu lejha tal-PN. Infatti issa qed naraw is-soltu ġirja biex tal-PN isalvaw ġieħhom wara li reggħu nqabdu fuq sieq wahda u qed jaraw li ħadd mhu jaqbel magħhom. L-aqwa li marru jiġru jiffirmaw it-trattat mingħajr lanqas biss indenjaw jiddiskutuh fil-parlament. Infatti, l-Unjoni Ewropeja qiegħda tagħfas biex il-pajjiżi kollha li qed jinnegożjaw fuq l-ACTA jżidu l-ikkonfiskar ta' medicini generici u jieħdu azzjoni legali kontra kumpaniji li jipproducu l-medicini ġenerici legalment f'pajjiżi bħall-Indja u l-Brażil għall-bejgħ f'pajjiżi ohra bi prezzijiet li jista' jħallashom kulħadd, minkejja li dawn il-pajjiżi mhumiex jagħtu kas ta' l-ACTA. F'Malta, se naraw effett dirett ta' dan għaliex minn jixtri prodott medicinali tad-ditta magħmul f'pajjiżi ta' l-EU bhall-Germanja jew Franża, jew fi Sviżżera ikollu jixtrieħ bejn tlieta u ħames darbiet aktar minn prodott identiku li ġie magħmul fl-Indja; u mhuwiex minnu li l-prodott Indjan ikun inferjuri għaliex ikun fih l-istess sustanza attiva u r-roħs fil-preżż jigi mill-prezz baxx tal-produzzjoni. Ma' dan iridu nżidu li l-gvern jonfoq mat-23 miljun ewro fis-sena fuq l-iskema tal-medicini b'xejn u ħafna minnhom huma tat-tip ġeneriċi biex ovvjament il-gvern jiffranka. Issa l-istess Ministru tas-Saħħa kemm-il darba qal li l-iskema tal-medicini b'xejn mhiex sostenibbli. Allura kemm se tkun sostenibbli jekk minħabba l-aktar, il-gvern ikollu jibda jixtri biss medicini tad-ditta li jiswew tlett darbiet aktar milli jiswew issa? Il-gvern induna li bl-iffirmar ta' l-ACTA se jkun spara f'saqajh jew tant hu mħawwad bit-taħwid intern li għandu fil-partit li mhux jagħti kas affarijiet bħal dawn? Fl-aħħar mill-aħħar, il-PN iffirma trattat li finalment se jkompli jgħakkes l-aktar faxxa tas-socjeta' li għandha bżonn għajnuna bħalma għamlu meta għollew il-preżż tal-fjuwil, ta' l-elettriku u ta' l-ilma. L-iffirmar ta' l-ACTA huwa eżempju iehor ċar ta' kemm Gonżipn tilef ir-ruh socjali li xi darba seta' kellu.
L-IFFIRMAR TA' L-ACTA MILL-PN TISTA' TAGĦTI DAQQA LILL-MEDIĊINI B'XEJN!